Geddy Lee

Gary «Geddy» Lee Weinrib (født 29. juli 1953) er en kanadisk vokalist, bassist og keyboardist i det kanadiske progressive rockebandet Rush. 

Lee ble født i Toronto, Ontario av polsk-jødiske foreldre som begge var overlevende fra konsentrasjonsleirene Dachau og Bergen-Belsen. Lees scenenavn (og senere ordentlige navn) «Geddy» var inspirert av den tunge aksent-uttalen hans mor hadde av navnet «Gary».

Som en prisvinnende musiker, har Lees stil, og teknikk på bassgitaren vist seg å ha en stor innflytelse i rock og heavy-metal-sjangeren. Lees musikk har inspirert musikere som Steve Harris fra Iron Maiden, John Myung fra Dream Theater, Les Claypool fra Primus, Cliff Burton fra Metallica, og mange andre. 

Lees første soloutgivelse My Favourite Headache, ble utgitt i 2000. I tillegg til hans spilling for Rush har Lee produsert album for mange andre band. Blant annet har han og gitaristen Alex Lifeson fra Rush spilt inn en versjon av «O Canada», Canadas nasjonalsang som er med på lydsporet til South Park-filmen.

Geddy er en stor baseball-fan, og fremførte i den anledning «O Canada» på 1993-arrangementet av «Major League Baseball All-Star Game».

Sammen med sine bandkollegaer og nære venner fra Rush er Geddy Lee tildelt ordenen Order of Canada.

I 2013 ble Lee, som medlem av Rush, innvotert i Rock and Roll Hall of Fame.

 Priser 
 Bass «Hall of Fame» – Guitar Player Magazine
 6 ganger vinner: «Best Rock Bass» – Guitar Player Magazine
 1993 – «Best Rock Bass Player» Bass Player lesernes avgjørelse
 1994 – Juno Hall of Fame
 1996 – Offiser av «the Order of Canada», sammen med bandkollegene Alex Lifeson og Neil Peart

Referanser

 Eksterne lenker 



  Geddy Lee Biography - Thefamouspeople.com

Kategori:Canadiske bassister
Kategori:Canadiske sangere
Kategori:Keyboardister
Kategori:Canadiske låtskrivere
Kategori:Canadiske produsenter
Kategori:Medlemmer av Rock and Roll Hall of Fame (gruppemedlem)
Kategori:Personer fra Toronto
Kategori:Order of Canada